section_heading: Podrijetlo i obrazovanje
paragraph_text: Štern je rođen u Zagrebu 18. lipnja 1947. godine. Otac mu je bio mađarsko-židovskog podrijetla, dok mu je majka rodom iz Šestanovca u Hrvatskoj. Štern je odgojen u židovskoj vjeri. Tečno govori engleski, ruski, talijanski, njemački i hebrejski. Štern je diplomirao 1972. godine na Rudarsko-geološko-naftnom fakultetu Sveučilišta u Zagrebu. Dugogodišnji je član Židovske općine Zagreb.